b'\n_START_ARTICLE_\nKarlo III., car Svetog Rimskog Carstva\n_START_PARAGRAPH_\nKarlo III. Debeli (fr. Charles le Gros) (832. \xe2\x80\x93 888.) bio je Njema\xc4\x8dko-rimski car 881. \xe2\x80\x93 887., kralj Italije 879. \xe2\x80\x93 887. i kralj Francuske 884. \xe2\x80\x93 887. godine._NEWLINE_Karlo III. bio je tre\xc4\x87i sin Ludviga Njema\xc4\x8dkog i njegove \xc5\xbeene Eme. Otac mu je prilikom podjele svoje dr\xc5\xbeave isto\xc4\x8dne Frana\xc4\x8dke 865. dao u vladanje Alemaniju u kojoj je preuzeo vlast nakon o\xc4\x8deve smrti 876._NEWLINE_U studenom 879. njegov brat Karloman, kralj Italije, ga je malo prije svoje smrti odredio za nasljednika._NEWLINE_Njegov \xc5\xbeivot pokazuje prije svega kako neki ljudi imaju nevjerojatnu sre\xc4\x87u koju ni\xc4\x8dim nisu zaslu\xc5\xbeili. U vrijeme kada su ljudi u pravom smislu te rije\xc4\x8di vr\xc5\xa1ili pokolje kako bi do\xc5\xa1li do krune ovom caru je sve palo u \xc5\xa1ake bez imalo truda. Kao mla\xc4\x91i brat cara Karlomana Bavarskog on se bezbri\xc5\xbeno prepustio svim \xc5\xbeivotnim u\xc5\xbeivanjima do trenutka kada je od posljedice sr\xc4\x8danog udara car prestao biti sposoban za vladanje. Umjesto da prepusti krunu svom sinu, Karloman za njema\xc4\x8dko-rimskog cara i kralja Italije progla\xc5\xa1ava na op\xc4\x87e iznena\xc4\x91enje Karla III. Smrt Karlomana, francuskog kralja 884. godine donijelo mu je i prijestolje Francuske._NEWLINE_U tom trenutku kada je prvi put bilo obnovljeno carstvo Karla Velikog od \xc4\x8dega su svi o\xc4\x8dekivali op\xc4\x87e pobolj\xc5\xa1anje \xc5\xbeivota ovaj vladar se pokazao potpuno nesposobnim. Njegove vojne ekspedicije protiv Arapa u Italiji, te Vikinga u Francuskoj i Njema\xc4\x8dkoj redovno su zavr\xc5\xa1avale neuspje\xc5\xa1no \xc5\xa1to rezultira kupovanjem mira s Vikinzima 886._NEWLINE_Ta njegova odluka na kraju postaje kap koja prelijeva \xc4\x8da\xc5\xa1u. Pobuna u Njema\xc4\x8dkoj predvo\xc4\x91ena sinom Karlomana Njema\xc4\x8dkog rezultira dobrovoljnom abdikacijom Karla III. Ubrzo potom on umire u samostanu._NEWLINE_U Francuskoj ga naslje\xc4\x91uje grof Odo, a u Njema\xc4\x8dkoj Arnulf Karantanski.'